**Ministru kabineta noteikumu projekta “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) paredz precizēt 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” (turpmāk – 9.3.1.2. pasākums) atbalstāmās darbības, nosakot, ka funkcionēšanas novērtēšanas laboratorijas teritorijas labiekārtošana ietver arī pārvietošanās celiņa izveidi atsevišķu funkcionēšanas novērtēšanas instrumentu izmantošanai āra vidē, kā arī veikt citus tehniskus un redakcionālus precizējumus.Noteikumu projekts stāsies spēkā indikatīvi 2020. gada III ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **precizēt 9.3.1.2. pasākuma atbalstāmās darbības un izmaksas** *(noteikumu projekta 1. un 2. punkts).*

Šobrīd MK noteikumu Nr. 600 14.1. apakšpunkts nosaka, ka 9.3.1.2. pasākuma ietvaros, tostarp ir atbalstāma ēkas, kurā izvietota funkcionēšanas novērtēšanas sistēmas ietvaros izveidotā funkcionēšanas novērtēšanas laboratorija, teritorijas labiekārtošana. Savukārt MK noteikumu Nr. 600 18.1.1 apakšpunkts paredz, ka teritorijas labiekārtošanas izmaksas plāno tādā apmērā, lai nodrošinātu ēkas nodošanu ekspluatācijā un vides un informācijas pieejamību 9.3.1.2. pasākuma mērķa grupai, proti, personām ar funkcionēšanas traucējumiem, tai skaitā personām ar invaliditāti un prognozējamu invaliditāti. Rīgas Stradiņa universitātes (turpmāk – RSU) veiktā pētījuma “Situācijas izpēte par Latvijā un ārvalstīs pieejamajām funkcionēšanas novērtēšanas sistēmām, funkcionēšanas novērtēšanas sistēmas apraksta izstrāde un ieinteresēto grupu speciālistu izglītojošie pasākumi”[[2]](#footnote-2) ietvaros 2. posma “Funkcionēšanas novērtēšanas sistēmas apraksta izstrāde”[[3]](#footnote-3) Nodevumā (8. ziņojums “FN[[4]](#footnote-4) sistēmas ieviešanai nepieciešamo FN instrumentu, ierīču saraksti, tai skaitā norādot to izmantošanas mērķi, specifiskās prasības, izmantošanas un uzturēšanas izmaksas, novērtēšanā iesaistītos speciālistus un to apmācības izmaksas”), tostarp ietverts funkcionēšanas novērtēšanas instruments - Riteņkrēsla lietošanas prasmju tests*[[5]](#footnote-5)* (turpmāk – tests),kurā iekļautas 32 riteņkrēsla lietošanas prasmes manuālā un elektriskā riteņkrēsla lietotājam.Minētais tests paredz specifiskas prasības aprīkojumam, tai skaitā pārvietošanās celiņa āra vidē izmantošanu (instrumentam izvirzītās prasības – vides pieejamības dažādu aspektu ievērošana, uzbrauktuves 5º un 10º slīpumā vismaz 20 m, virsmas ar apmali 5 un 15 cm, brauktuves šķēršļus (bedres, pacēlums 5 cm)). Testa procedūra paredz standartizētu riteņkrēsla lietošanas uzdevumu veikšanu āra vidē, kur prasmju vērtējumu veic ārstniecības persona un pašvērtējumu veic riteņkrēsla lietotājs. Individuālo prasmju novērtēšana tiek veikta saskaņā ar definētiem veikšanas kritērijiem un atbilstoši novērtējumam tiek izvirzīts pārbaudes mērķis manuālā vai elektriskā riteņkrēsla lietošanas prasmju uzlabošanai. Pārvietošanās celiņa izveidi (atbilstoši MK noteikumu Nr. 600 28.2. apakšpunktā noteiktajam) ir saskaņojusi arī 9.3.1.2. un 9.1.4.2. pasākuma[[6]](#footnote-6) uzraudzības padome[[7]](#footnote-7), kurā sastāvā darbojas Labklājības ministrijas (turpmāk – LM), Veselības ministrijas, Izglītības un zinātnes ministrijas, Veselības un darbspēju ekspertīzes ārstu valsts komisijas, Sociālās integrācijas valsts aģentūras un nevalstisko organizāciju pārstāvji.Ņemot vērā minēto un, lai nodrošinātu pilnvērtīgu testa izmantošanu mērķa grupas personu mobilitātes (pārvietošanās) spēju novērtēšanā, noteikumu projekts paredz, ka 9.3.1.2. pasākumā funkcionēšanas novērtēšanas laboratorijas teritorijas labiekārtošanas darbi tai skaitā ietver pārvietošanās celiņa izveidi atsevišķu funkcionēšanas novērtēšanas instrumentu izmantošanai āra vidē **visās** gada sezonās un pasākumā teritorijas labiekārtošanas izmaksu ietvaros ir attiecināmas arī izmaksas minētā celiņa izveidei.Pārvietošanās celiņa izveides āra vidē izmaksas sastāda indikatīvi 20 000 *euro,* un tās tiks segtas 9.3.1.2. pasākuma projekta[[8]](#footnote-8) esošā finansējuma ietvaros, līdz ar to papildu finansējums nav nepieciešams.Noteikumu projekts pozitīvi ietekmē 9.3.1.2. pasākuma mērķa sasniegšanu, jo tiek paplašināta infrastruktūras izveide funkcionēšanas sistēmas (laboratorijas) darbības pilnvērtīgākai nodrošināšanai. Minētais ļaus efektīvāk veikt funkcionēšanas novērtēšanu 9.1.4.2. pasākuma izmēģinājumprojekta ietvaros, tādējādi nodrošinot atbilstošākā pārvietošanās tehniskā palīglīdzekļa piešķiršanu mērķa grupas personām funkcionēšanas traucējumu mazināšanai, sekmējot neatkarīgas dzīves un integrācijas sabiedrībā iespējas;1. **veikt citus tehniskus un redakcionālus precizējumus** *(noteikumu projekta 3. punkts).*

Normatīvā regulējuma nepārprotamībai tiek novērsta pretruna MK noteikumu Nr. 600 22. punktā un 23.1. apakšpunktā, proti, tiek precizēts MK noteikumu Nr. 600 23.1. apakšpunkts, nosakot, ka pieejamā avansa maksājumu kopsumma (nevis avansa un starpposma maksājumu kopsumma) nepārsniedz 90 procentus no projekta kopējā attiecināmā finansējuma. Šāds avansa maksājumu kopsummas apmērs noteikts, lai nodrošinātu 9.3.1.2. pasākuma projekta īstenošanu noteiktajos termiņos un plānotajā intensitātē, kā arī lai izvairītos no situācijas, kad projekta darbību īstenošanai NRC “Vaivari” nepietiek finansējums, norēķinu veikšanai ar pakalpojuma sniedzējiem finansiāli ietilpīgākajās projekta darbībās, proti, datubāzes izveide un ēku pārbūve/atjaunošana, funkcionēšanas novērtēšanas sistēmas (laboratorijas) aprīkojuma iegāde. Savukārt avansa un starpposma maksājumu kopsumma saskaņā ar MK noteikumu Nr. 600 22.punktu veido 100 procentus no projekta apstiprinātā kopējā attiecināmā finansējuma. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi un nevalstiskajām organizācijām. Noteikumu projekts rada pozitīvu ietekmi uz 9.3.1.2. pasākuma mērķa grupas personu veselību, jo infrastruktūras izveides paplašināšana ļaus efektīvāk novērtēt personas funkcionēšanas traucējumus un piemeklēt atbilstošāko tehnisko palīglīdzekli, tādējādi mazinot personas funkcionālos traucējumus un sekmējot neatkarīgas dzīves un integrācijas sabiedrībā iespējas. Sabiedrības grupām un institūcijām noteikumu projekti nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc noteikumu projekta spēkā stāšanās 9.3.1.2. pasākuma finansējuma saņēmējs – NRC “Vaivari” sagatavos un iesniegs sadarbības iestādē 9.3.1.2. pasākuma projekta grozījumus atbilstoši aktuālajai MK noteikumu Nr. 600 redakcijai. |
| 2. | Atbildīgā institūcija | Labklājības ministrija |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas izsludināšanai Valsts sekretāru sanāksmē (turpmāk – VSS) ievietots LM un Valsts kancelejas tīmekļa vietnēs. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnēs [www.lm.gov.lv](http://www.lm.gov.lv) un [www.mk.gov.lv](http://www.mk.gov.lv), un aicinot no 2019. gada 10. jūlija līdz 2020. gada 27. jūlijam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai VSS (tai skaitā līdz 2020. gada 27. jūlijam) un iesniegšanai Valsts kancelejā par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – VSIA “Nacionālais rehabilitācijas centrs “Vaivari””. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre Ramona Petraviča

Sāre, 67021652

Egita.Sāre@lm.gov.lv

1. Ministru kabineta noteikumu projekts “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas sistēmas izveidei” īstenošanas noteikumi”” (turpmāk – noteikumu projekts) [↑](#footnote-ref-1)
2. 9.1.4.2. un 9.3.1.2. pasākuma uzraudzības padomes 18.12.2018. sēdē apstiprināts 1. posma nodevums “Situācijas izpēte par Latvijā un ārvalstīs pieejamajām funkcionēšanas novērtēšanas sistēmām” [↑](#footnote-ref-2)
3. Saskaņots ar 9.1.4.2. un 9.3.1.2. pasākuma uzraudzības padomes rakstiskā procedūrā 09.06.2020. pieņemtu lēmumu Nr.2 [↑](#footnote-ref-3)
4. Funkcionēšanas novērtēšana [↑](#footnote-ref-4)
5. Wheelchair Skills Test (WST 4.2). Wheelchair Skills Program, pieejams tiešsaistē: <https://wheelchairskillsprogram.ca/en/skills-manual-forms/> [↑](#footnote-ref-5)
6. Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākums "Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte" [↑](#footnote-ref-6)
7. Saskaņots ar 9.1.4.2. un 9.3.1.2. pasākuma uzraudzības padomes rakstiskā procedūrā 09.06.2020. pieņemtu lēmumu Nr.2 [↑](#footnote-ref-7)
8. 9.3.1.2. pasākuma projekts Nr. 9.3.1.2/16/I/001 “VSIA NRC „Vaivari” infrastruktūras attīstība funkcionēšanas novērtēšanas sistēmas izveidei” [↑](#footnote-ref-8)